Source: http://www.kaupunginosat.net/vartiokyla/uutiset/2401-suunnitelmat-nahtavilla-mukana-myllypuro-ja-kontula
Timestamp: 2018-03-18 01:58:51+00:00
Document Index: 25766244

Matched Legal Cases: ['kko ', 'kko ', 'kko ', 'kko ', 'kko ', 'kko ']

Suunnitelmat nähtävillä - mukana Myllypuro ja Kontula - Puotila, Vartiokylä
Uutiset / Suunnitelmat nähtävillä - mukana Myllypuro ja Kontula
Suunnitelmat nähtävillä - mukana Myllypuro ja Kontula
Viimeksi päivitetty: 21.11.2016
Helsingin kaupunkisuunnitteluvirasto tiedottaa
Uusimmat nähtävillä olevat suunnitelmat
Tapanila, Kertojantie 9 ja 11, asemakaava
Kontula, Kaarenjalka 5 ja Keinulaudantie 7, asemakaava
Haaga, Ida Aalbergin puiston länsiosa, asemakaava
Hermanni, Kyläsaaren opiskelijatalot sekä urheiluhalli, asemakaava
Jätkäsaari, Panamanranta, asemakaava
Oulunkylä, Maaherrantien ympäristö, asemakaava
Myllypuro, Karhunkaatajan alue, asemakaava.
22.11.2016 Karhunkaatajan alueen keskustelutilaisuus
23.11.2016 Maaherrantien suunnitelmien esittely
Karhunkaatajan alueen suunnitelma
Millainen Maltsu? -karttakysely
Suunnitelmia verkossa
Kaikki nähtävänä olevat kaavahankkeet ja liikennesuunnitelmat
Kaavahankkeet ja liikennesuunnitelmat kartalla
Valmistuneet liikennesuunnitelmat
Kaupunkisuunnitteluviraston kotisivut
Kaupungin eri virastojen suunnitelmia
Puotilan ostarilla uusi infonäyttö
Tule ostarille tutustumaan uuden infonäytön vaihtuvaan sisältöön! Meidän Puotila -yhteisötaideprojekti tuottaa sisältöä yhteistyössä alueen toimijoiden kanssa. Parin viikon välein vaihtuvat näyttelyt tuovat esille puotilalaisia ja alueen tarinoita. Yhteistyössä Puotila-seura, Päiväkoti Puotila, Puotilan ala-aste ja Vartiokylän yläaste. Infonäyttö sijaitsee ostoskeskuksella Puotilan Pizzan ja Salon Ellen välisessä näyteikkunassa. Lisätietoja: meidanpuotila@puotila.fi Puotila-seuran infonäytön hankinnassa ovat tukeneet Puotilan kartano, Puotilan kartanon ystävät ry ja Vartiokylän seurakunta.
Tontinvuokrien korotuksesta Helsingin kaupungin asukastilaisuus ma 12.2.2018 kello 17 Iiriksessä
Helsingin kaupunki tiedottaa Tervetuloa tontinvuokralaisten asukastilaisuuteen Toivomme, että voitte osallistua ensisijaisesti oman kaupunginosanne asukastilaisuuteen, jossa ovat paikalla oman alueenne tonttien asiantuntijat. Asukastilaisuudet kaupunginosittain: Herttoniemi, Vartiokylä ja Mellunkylä Maanantai 12.2.2018 kello 17–19 Iiris-keskus, Braille-sali, Marjaniementie 74 https://www.hel.fi/helsinki/fi/asuminen-ja-ymparisto/tontit/tontit/tontinvuokralaiselle/sopimusten-uusiminen/asukastilaisuudet-2018 Uusien maanvuokrasopimusten vuokran määrästä ja vuokra-ajasta päättää kaupunginvaltuusto ja muista vuokrausehdoista kaupunkiympäristölautakunta tai sen määräämä viranhaltija. Maanvuokrasopimusten uusimisen valmistelusta vastaa kiinteistöviraston tonttiosasto. Kesäkuussa 2017 tapahtuvan organisaatiouudistuksen jälkeen valmistelu jatkuu kaupungin maaomaisuuden kehittämisestä ja tonteista vastaavassa yksikössä. Sopimuksia uusittaessa vuokrausehdot määritellään uusimisajankohtana voimassa olevien sopimuksia uusittaessa noudatettavien yleisten ehtojen ja käytäntöjen mukaan. Yleisten ehtojen lisäksi uusiin maanvuokrasopimuksiin voidaan sisällyttää tonttikohtaisia lisäehtoja. Tontinvuokrien kehitys Helsingissä Vuosina 2020-2021 päättyvistä maanvuokrasopimuksista osa on tehty noin 50 vuotta sitten, ja osa sopimuksista on uusittu 1970- tai 1980-luvulla. Silloisista sopimusehdoista ja Helsingin seudun kiinteistöjen viime vuosikymmenien voimakkaasta arvonnoususta johtuen vuosina 2020 ja 2021 päättyvien sopimusten mukaiset vuokrat ovat jääneet osittain hyvin alhaisiksi verrattuna nykyhetken kohtuulliseen maanvuokratasoon. Helsingin kaupunki perii asuinkäyttöön tarkoitetuilta tonteilta nykyisin vuotuista maanvuokraa, joka on 4 % tontin laskennallisesta arvosta. Uudet vuokrat sidotaan elinkustannusindeksiin. Tavoitteena on kehittää maanvuokrasopimusten ehtoja ja vuokrauskäytäntöjä siten, että maanvuokran kehitys vastaisi nykyistä paremmin kiinteistöjen yleistä arvonkehitystä. https://www.hel.fi/helsinki/fi/asuminen-ja-ymparisto/tontit/tontit/tontinvuokralaiselle/sopimusten-uusiminen/vuosina-2020-2021-paattyvat-maanvuokrasopimukset
Kultainen Pro Helsinki -ansiomerkki myönnettiin Jaakko Ojalalle
Jaakko Ojala sai kultaisen Pro Helsinki -ansiomerkin. Merkki myönnettiin tunnustuksena Puotila-seuran hyväksi suoritetusta pitkäaikaisesta aktiivisesta ja ansiokkaasta työstä. Kultainen Pro Helsinki -ansiomerkki on Helkan korkein tunnustuksenosoitus. Jaakko ”Jaska” Ojala on toiminut Puotila-seuran ja koko alueen hyväksi monin tavoin. Jaska on toiminut mm. seuran pitkäaikaisena kasöörinä ja Puotilan Juorumäen palsta-alueen pehtoorina. Ansiomerkki luovutettiin Puotila-seuran vuosikokouksessa. Yhdistyksen hallitus kukitti Jaskan ja esitti kiitokset hänelle Jaska-räpin muodossa. Tunnelma oli hieno. JASKA “RÄPPI” Tää on tarina miehestä joka ei mielellään tee numeroa itsestä. Mut hymynkaari suupielessä kehutaan hetki Jaskaa sen meriiteistä. Ku vuosi 84 koitti taloudenhoitajana Jaska aloitti. Puotila-Seurassa toimi, monet muutkin tehtävät suvereenisti hoit i. Sit vuos tais olla 98 Itä-Helsinki ei esplanadi. Liikennesuunnitteluu, yleiskaavaa, metrosta vääntöö mut Puotilaan se saadaan. Seurakuntaneuvoston jäsenenäkin Jaska toimi ja aika pitkälle näkikin. Laittettiin Puotilan Kappeli kuntoon tais olla 2010 ku Halleluja soikoon. Kuulkaa tätä sanomaa siinä miestä kehutaan, tarkkaa taloudenhoitajaa. No ketä? Jaakko Ojalaa! Joten kuulkaa tätä sanomaa siinä hienoa miestä ylistetään, tarkkaa numeroiden osaajaa. No ketä? Jaakko Ojalaa! San: Karo Lauronen
Itäkeskuksen kirjastossa älypuhelin- ja tablettiopastusta keväällä 2018
Itäkeskuksen kirjasto tarjoaa tänä keväänä ilmaista opastusta älypuhelimen ja muiden mobiililaitteiden käyttöön kirjaston kokoushuoneessa torstaisin klo 10-11.30 . Osallistuminen ei vaadi ilmoittautumista. Tervetuloa!
Kevään Puotilan aluefoorumeiden suunnittelu käynnistyy
Puotilan ensimmäinen aluefoorumi järjestettiin keskiviikkona 8.11.2017 Vartiokylän yläasteella. Aiheena oli Puotilan ostoskeskuksen alueen kehittäminen. Tilaisuudessa aihetta esittelivät kaupunkiympäristötoimialan arkkitehti Mikko Näveri ja tonttiasiamies Ilkka Aaltonen. Lisäksi tilaisuuteen osallistui HOK-Elannon ryhmäpäällikkö Matti Markkula ja ostarin Alepan myymäläpäällikkö Piia Räikkönen.Tilaisuuteen osallistui 84 henkilöä, joista 31 vastasi palautekyselyyn. Näistä 20 ilmoittautui Puotilan ostoskeskuksen alueen kehittämistiimiin. Kehittämistiimi kutsutaan tammikuussa suunnittemaan seuraavaa aluefoorumia.
Liikkalankujan asemakaavaehdotus nähtävillä 13.11.2017 asti
Asemakaavaehdotus nähtävillä - Detaljplaneförslag framlagt Seuraavan alueen asemakaavaehdotus on nähtävillä 13.10.–13.11.2017: Vartiokylä, Vartioharju, tontit 45459/4 ja 6, 45460/10 sekä katualue (piirustus nro 12472, Liikkalankujan alue ): Liikkalankuja 1, 6 ja 8, Vehkalahdentie 38. Alue rajoittuu Itäväylään. Asemakaavaehdotuksen kartta, piirustus nro 12472 Asemakaavaehdotuksen selostus, piirustus nro 12472 Asemakaavaehdotus on nähtävillä Internet-sivulla https://www.hel.fi/kanslia/fi/julkaisut-ja-kuulutukset/kaavakuulutukset/kaavakuulutukset-2017 ja siihen voi tutustua myös osoitteessa www.hel.fi/suunnitelmat . Asemakaavaehdotuksesta on mahdollista esittää mielipide (muistutus). Mahdolliset muistutukset osoitetaan kirjallisina kaupunkiympäristölautakunnalle, ja ne on toimitettava Helsingin kaupungin kirjaamoon (Pohjoisesplanadi 11–13) ennen nähtävilläoloajan päättymistä. Sähköpostiosoite on helsinki.kirjaamo@hel.fi ja osoite on Helsingin kaupungin kirjaamo, kaupunkiympäristölautakunta, PL 10, 00099 Helsingin kaupunki. Helsingissä 13.10.2017 Kaupunginkanslia https://www.hel.fi/helsinki/fi/asuminen-ja-ymparisto/kaavoitus/ajankohtaiset-suunnitelmat
Aluefoorumi ke 8.11. Puotilan ostarin alueen kehittämisestä
Puotilan ensimmäinen aluefoorumi pidetään ke 8.11.2017 klo 18-20 Vartiokylän yläasteella (Rusthollarintie 6). Aiheena on Puotilan ostoskeskuksen alueen kehittäminen. Tilaisuudessa käydään lävitse myös muiden ostoskeskusten alueiden kehittämisprosesseja. Tilaisuuteen on kutsuttu Puotilan ostoskeskuksen omistajia, alueen kaavoittaja ja liikennesuunnittelija.
Helsinki luovuttaa asuntotontteja ammattimaisille rakennuttajille
Helsingin yleinen asuntotonttien varauskierros alkaa. Kaupunki hakee ammattimaisia rakennuttajia toteuttamaan noin 116 000 k-m2 eli arviolta yhteensä 1420 asuntoa. Tontteja on tarjolla sekä kantakaupunkialueella että täydentyvissä kaupunginosissa. Painopiste on kohtuuhintaisessa säännellyssä tuotannossa. Erikokoisia tontteja ympäri kaupunkia Varattavia tontteja on reilu 30 kappaletta. Kantakaupunkialueella ja sen kupeessa tontteja luovutetaan Jätkäsaaresta, Kalasataman Verkkosaaren pohjoisosasta sekä Koskelan sairaala-alueelta. Lisäksi luovutettavia tontteja on Honkasuolla, Mellunkylässä sekä Meri-Rastilassa, joista jälkimmäiseen on tarkoitus toteuttaa kumppanuuskaavoituksella noin 43 000 k-m2, eli noin 540 asuntoa. Helsingin tavoitteena on saada vuosien 2017-2018 aikana vuosittain noin 6000 asuntoa, joista noin 4320 asuntoa kaupungin luovuttamalle maalle. Vuoteen 2019 mennessä tavoite nousee 7000 asuntoon vuodessa. Tonttien hakuaika päättyy 13.11.2017 klo 15. Hakulomakkeet ja tiedot tonteista löytyvät kaupungin internetsivuilta: https://www.hel.fi/helsinki/fi/asuminen-ja-ymparisto/tontit/tontit/asunto/tonttihaut-ja-kilpailut/yleinen-tontinvarauskierros-2017
Kaupunki kannattaa Puotila-Seuran ehdotusta ostarista
Helsingin kaupungin Maankäytön ja kaupunkirakenteen palvelukokonaisuus pitää 22.9.2017 antamassaan lausunnossa Puotila-Seuran kaupunginhallitukselle 7.9.2017 lähettämää esitystä erittäin hyvänä ja kannatettavana. Puotila-Seura esitti kaupunginhallitukselle 7.9.2017 lähettämässään kirjeessä, että Puotilan ostoskeskuksen ja metroaseman alueet otetaan kehittämiskohteeksi. Puotila-Seura nosti asian esille ensimmäisen kerran ylipormestarin asukasillassa 17.9.2015.
VIE VANHUS ULOS-kampanja Puotilassa viikolla 39 / 2017
Puotila-seuran hallitus toivoo jäsenistöään osallistumaan kampanjaan! VIE VANHUS ULOS-kampanjaan voi ilmoittautua viikolla 38 (18.9. – 22.9.2017) Omakotisäätiön kehittämispäällikkö Maila Anttila puh. 09 6829 0313 sähköposti: maila.anttila@omakotisaatio.fi OMAKOTISÄÄTIÖ, Puotilantie 3 Ilmoita samalla, kuinka monen henkilön kanssa voit ulkoilla. Ulkoilu tapahtuu kampanjan aikana viikolla 39 (25.9. – 29.9.2017), joka päivä samaan aikaan: ma kello 13.30 ti kello 13.30 ke kello 13.30 to kello 13.30 pe kello 13.30 Mukavia ulkoiluhetkiä! https://www.omakotisaatio.fi/ajankohtaista/vie-vanhus-ulos-kampanja-alkaa-5-9-2017-ota-haaste-vastaan http://www.ikainstituutti.fi/liikunta-ja-ulkoilu/ulkoilun-ilo-kuuluu-kaikille/
Herra Hakkaraisen Suuri Urheiluesitys
Kesällä 2017 tarmokkaat Koiraporin urheilijat ovat vallanneet Puotilan Kesäteatterin näyttämön Herra Hakkarainen etunenässä. Mauri Kunnaksen valloittavaan kirjaan perustuva esitys on riemukkaan liikunnan puolustuspuhe. Jokaisella on oikeus urheilla ja leikkiä, koska liikkuminen on hauskaa puuhaa kyvyistä ja kunnosta riippumatta! Ikäsuositus: 4- Esitykset ajalla 10.6.-13.8.2017 Hinta: 12€/katsoja Tapahtumapaikka:Puotilan Kesäteatteri, Puotilantie 7, 00910 Helsinki www.puotilankesateatteri.fi
Liikkalankujan asemakaava: 15.5.2017 kaavoittaja tavattavissa
Alueen Itäväylän varressa oleville tonteille suunnitellaan asuinkerrostaloja viereisen kerrostalorivistön jatkeeksi. Nykyiset rakennukset on purettava uudisrakentamisen johdosta. Rakentamattomalle tontille Liikkalankujan itäpuolella suunnitellaan rivitaloasuntoja. Tavoitteena on mahdollistaa nykyistä kaupunkikuvaa luontevalla tavalla täydentävä asuinrakentaminen ja alueen maankäytön maltillinen tehostaminen. Kaavoittaja on tavattavissa mahdollisia kysymyksiä varten maanantaina 15.5.2017 klo 18.00–19.30 kulttuurikeskus Stoan kerhohuoneessa, osoitteessa Turunlinnantie Osallistumis- ja arviointisuunnitelma ja kaavan valmisteluaineistoa on esillä 8.5.–29.5.2017 seuraavissa paikoissa: - kulttuurikeskus Stoassa, Turunlinnantie 1 - verkkosivuilla www.hel.fi/suunnitelmat. Aineistoon voi käydä tutustumassa kaupunkisuunnitteluviraston info- ja näyttelytila Laiturin asiakaspalvelussa (käyntiosoite Narinkka 2), jossa saa henkilökohtaista neuvontaa. Suunnitteluun liittyvää aineistoa päivitetään Helsingin karttapalveluun kartta.hel.fi/suunnitelmat. Mielipiteet osallistumis- ja arviointisuunnitelmasta sekä valmisteluaineistosta pyydetään esittämään viimeistään 29.5.2017. Niille, jotka ovat mielipiteen yhteydessä ilmoittaneet sähköposti- tai postiosoitteensa, lähetetään tieto lautakunnan päätöksistä.
Puotilan kartanossa uusi ravintoloitsija
Puotilan Kartanon ravintoloitsija vaihtui. Kartanon ravintolatoimintaa vuodesta 2014 pyörittäneet Sanna Korhonen ja Pekka Puhakka siirtyvät uusiin haasteisiin. Puotila-seura kiittää lämpimästi Sannaa ja Pekkaa upeasta työstä kunnostetun Kartanon ravintolatoiminnan käynnistämisestä ja pyörittämisestä! Uutena ravintoloitsijana aloittaa 20 v. kokemuksella Camilla ja Peter Walch ja heidän omistamansa Share Tastes & Events Oy www.sharecatering.fi Katso tarkemmat tiedot www.puotilankartano.fi Puotila-seuran toiminta jatkuu hyvässä yhteistyössä ravintoloitsijan ja KOY Puotilan Kulttuurikartanon kanssa.